**Лекција 1.5 Неформални методи на меѓународна соработка (онлајн верзија)**

|  |  |  |
| --- | --- | --- |
| Лекција 1.5 Неформални методи на меѓународна соработка (онлајн верзија) | | Времетраење: 60 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Пристап до интернет. * Пристап до софтверот/платформата за онлајн конференции. * Прожектор и платно. * Бележници и пенкала за учесниците | | |
| **Цел на сесијата:**  Сесијата се стреми кон презентација и дискусија за неформални начини за соработка преку употреба на воспоставени комуникациски канали на ниво на полиција, обвинителство и суд. На располагање се број примери на меѓународни организации и нивни мрежи за соработка, најуспешните од кои се претставени тука.  Експертот треба да презентира можности за користење на овие мрежи, процедури и контактни точки за брза комуникација и размена, не само за информации, туку и докази, доколку тоа е возможно и дозволено.  Главната точка на сесијата треба да биде дека механизмите што се на располагање треба да се користат на најефикасен начин за реакција за забранување на сајбер-криминал. | | |
| **Цели:**   * да се разберат разликите помеѓу формална и неформална заемна правна помош во кривични предмети * стекнување на дополнителни информации и знаење за меѓународни организации и мрежи за организација, поставување и компетенции на сајбер-криминал * дополнително да се анализира и разбере спроведувањето на член 35 од Конвенцијата за сајбер-криминал на Советот на Европа * да се зголеми свеста за одредени решенија за градење на капацитетите заради подобрување на соработката. | | |
| **Упатство за обучувачи**  За време на сесијата треба да се разгледаат следните теми:   * Формална наспроти неформална заемна правна помош во кривични предмети, примери за тоа и клучни размислувања и препораки * Меѓународни организации и мрежи специјализирани за неформално и формално искуство и можности за соработка во областа на сајбер-криминалот (Национални централни бироа и Национален систем на централна референтна точка на ИНТЕРПОЛ, механизми на ЕУ, ЕВРОПОЛ, Европски центар за сајбер-криминал, ЕВРОЏАСТ, Европска судска мрежа за сајбер-криминал, Европска судска мрежа) * 24/7 мрежа за контакт точки од Конвенцијата на Советот на Европа за сајбер-криминал за брзо поставување на брзи рекации за сајбер-криминал и искуства при размена на информации * Специфични искуства за градење на капацитетите за меѓународен одговор во однос на сајбер-криминалот (може да се прилагоди) | | |
| **Содржина на лекцијата** | | |
| **Број на слајдови** | **Содржина** | |
| 1 до 3 | Почетните слајдови се воведот во сесијата и ги вклучуваат дневниот ред и целите на сесијата заедно со некои под-теми за потсетување од Воведната обука. | |
| 4 до 6 | Овие слајдови даваат преглед ма разликите помеѓу формалната и т.н. неформалната заемна правна помош во кривични предмети.  Обвинителите и судиите кои поднесуваат формално барање треба секогаш да ја докажат меѓународната обврска на побараната земја за помош кога таквата обврска постои по пат на меѓународен инструмент. Подеднакво, органот до кој е напишан дописот со барање, треба исто така да биде точно наведен.  Административната помош треба и може да се користи и при барање за собирање докази од земја во која не се бара употреба на овластување за принуда (на пример, потерница или судска наредба/налог) за да се добијат доказите. Таквиот пристап го намалува ризикот од доцнење и ќе биде добредојден од повеќе земји. | |
| 7 до 8 | Овие слајдови даваат повеќе примери за формална и неформална помош.  Треба да се запомни дека режимот на заемна правна помош е за добивање докази; затоа, добивањето на разузнавачки информации и лоцирањето на осомничените или бегалците обично треба да се бара по пат на административна помош за која, се разбира, може или не може да претстои договор.  Иако не може да се направи дефинитивен список за видот на истрагите со кои може да се работи неформално, можат да бидат корисни некои општи набљудувања.  Меѓутоа, мора секогаш да се имаат предвид варијациите од земја до земја. | |
| 9 до 12 | Овие слајдови ја истражуваат прифатливоста на докази обезбедени преку неформална помош и некои клучни размислувања и препораки.  Секое размислување за административна помош не треба да ја занемари употребата со која може се отвори патот за подоцнежно, формално барање.  Можната тешкотија да не се обрне внимание на тие елементи може да биде дека (во земјите со принцип на исклучување во врска со доказите) таквите докази ќе бидат исфрлени; покрај тоа, но не од помалку значење, несоодветните активности по пат на неформално барање може многу да ги иритираат властите на странската држава, кои би можеле да бидат помалку склони да помогнат со какво било идно барање. | |
| 13 - 15 | Овие слајдови ги објаснуваат поставките и можностите за употреба на ИНТЕРПОЛ како мрежа за размена на неформални информации.  Секоја од земјите-членки е домаќин на Националното централно биро (НЦБ) на ИНТЕРПОЛ. Ова ги поврзува нивните национални органи за спроведување на законот со други земји и со Генералниот секретаријат преку нашата безбедна глобална полициска комуникациска мрежа наречена I-24/7.  НЦБ придонесуваат со национални податоци за криминал во нашите глобални бази за податоци, во согласност со нивните соодветни национални закони. Ова осигурува дека точните податоци се на вистинското место во вистинското време за да ѝ се овозможи на полицијата да идентификува трендови, да спречи кривично дело или да уапси злосторник. На пример, нашите т.н. црвени аларми ја предупредуваат полицијата во сите земји за лицата по кои се трага.  НЦБ соработуваат во прекугранични истраги, операции и апсења. Со цел истрагите да ги преминат националните граници, тие можат да бараат соработка од други НЦБ. | |
| 16 до 18 | Овие слајдови ги објаснуваат инструментите на Европската Унија во врска со ЗПП. Конвенцијата на ЕУ од 2000 година за поттикнување и олеснување на заемната помош помеѓу судските, полициските и царинските органи за кривични предмети и за подобрување на брзината и ефикасноста на судската соработка. Таа ја надополнува Конвенцијата на Советот на Европа за заемна помош во кривични предмети од 1959 година и нејзиниот Протокол од 1978 година.  Овие слајдови го претставуваат опсегот на работата на ЕУРОПОЛ и нивниот Европски центар за сајбер-криминал (ЕC3) во врска со ова.  Европол го формираше Европскиот центар за сајбер-криминал (ЕC3) во 2013 година за да ја зајакне реакцијата на спроведувањето на законот во ЕУ и на тој начин да помогне во заштитата на европските граѓани, деловни субјекти и влади од сајбер-криминал. Од своето основање, ЕC3 дава значителен придонес во борбата против сајбер-криминалот: истиот беше вклучен во десетици операции од висок профил и ангажиран во стотици операции за поддршка на лице место, што резултираше со стотици апсења и анализирање на стотици илјади датотеки, од кои мнозинството се покажаа малициозни. | |
| 19 до 22 | Овие слајдови го претставуваат опфатот на работата на ЕВРОЏАСТ во врска со ова. За да се зајакне борбата против сериозниот организиран криминал, Европскиот совет, во својот Заклучок 46, се согласи дека треба да се формира единица (Евроџаст), составена од национални обвинители, магистрати или полициски службеници со еднаква надлежност, преземени од секоја земја-членка според нивниот соодветен правосуден систем.  Во јули 2013 година, Европската комисија поднесе предлог до Европскиот парламент и Советот за нова регулатива на Евроџаст за обезбедување на „единствена и обновена правна рамка за нова Агенција за соработка во кривичната правда (Евроџаст)“, правниот наследник на Евроџаст, основан во 2002 година.  Европската судска мрежа за сајбер-криминал (EJCN) е основана во 2016 година, за време на холандското претседателство со ЕУ, за да се поттикнат контактите помеѓу практичарите кои специјализираат во соочување со предизвиците што ги претставува сајбер-криминалот, сајбер-овозможениот криминал и истрагите во сајбер-просторот, како и за да се зголеми ефикасноста на истрагите и судското гонење.  EJCN ја олеснува и подобрува соработката помеѓу надлежните судски органи преку овозможување на размена на експертиза, најдобри практики и друго релевантно знаење во врска со истрагата и судското гонење на сајбер-криминал. Мрежата, исто така, поттикнува дијалог помеѓу различни актери и засегнати страни кои играат улога во обезбедувањето на владеењето на правото во сајбер-просторот. | |
| 23 до 28 | Овие слајдови ја опфаќаат 24/7 мрежата со контакт точки за сајбер-криминал на Советот на Европа.  Според член 35 од Конвенцијата, секоја од страните има обврска да назначи контакт точка која е на располагање 24 часа на ден, 7 дена неделно, со цел да се обезбеди непосредна помош во истрагите и постапките во рамките на ова поглавје, особено како што е дефинирано во член 35, став 1, алинеји a) – в). Беше договорено дека воспоставувањето на оваа мрежа е едно од најважните средства предвидени со оваа конвенција за да се осигура дека страните ќе можат ефективно да одговорат на предизвиците за спроведување на законот, предизвикани од сајбер-криминал или криминал поврзан со компјутери.  Секоја страна може слободно да одреди каде да ја лоцира точката за контакт во рамки на својата структура за спроведување на законот. Некои страни можеби ќе сакаат да ја сместат 24/7 контакт точката во рамки на нивните централни органи за заемна помош, а некои можеби веруваат дека најдобрата локација е полициската единица која специјализира во борба против сајбер-криминал или криминал поврзан со компјутери, но сепак и друг избор може да биде соодветен за одредена страна, со оглед на нејзината владина структура и правен систем. | |
| 29 до 37 | Овие слајдови ги презентираат напорите за градење капацитети во рамки на проектите на Советот на Европа кои се специфично насочени кон подобрување на меѓународната соработка. Наодите од регионалните извештаи произведени од проектите за Cybercrime@EaP може да се користат како извор за дискутирање на попрактични и пореални пристапи за подобрување на соработката. | |
| 38 до 40 | Завршните слајдови му овозможуваат на обучувачот да ги разгледа целите на учење со публиката за да се осигура дека истите се постигнати. Исто така, тоа е можност за претставниците да постават какви било прашања што се можеби нерешени или за оние презентирани теми што не ги разбрале целосно.  Покрај тоа, обучувачот може да ја искористи сесијата за да го провери стекнатото знаење со поставување прашања на учесниците. Ова е важно, бидејќи нема формално оценување на курсот. | |
| **Практични вежби**  Не се предвидени практични вежби за оваа лекција. | | |
| **Проценка/проверка на знаењето**  За оваа сесија не е потребна проверка или проценка на знаењето. | | |